— 696 — 



prendre contre vostre personne, mais bien de vous fayre croyre que je 

 n'estois venu en Angleterre que pour vous tromper, et de plus en plus 

 a tasché de vous confyrmer en ceste oppynion , espérant qu'à son simple 

 rapport et tesmoignage vostre Majesté seroyt conseillée de me fayre 

 punir comme trompeur. Et vous sçavez , Madame, et je le sçay aussy que 

 bien peu s'en est fallu que, pour ceste occasion , l'on ne m'ayt fayt ung 

 mauvais tour. Et comme depuis il a veu et cogneu que vostre Majesté 

 n'a rien voulu croyre , ny de la premyère , ny de la dernyère calomnye 

 dont il m'avoyt chargé, et aussy que mes actions et déportemens avoient 

 faict paroistre que je n'estoys ny meurtrier, ny trompeur, fasché de ce 

 qu'il a veu que vostre Majesté avoit faict si peu de cas de ses faulses 

 accusations contre moy, de peur aussy qu'il ne demeurast auprès de 

 voslre Majesté pour imposteur misérable et faulx accusateur, puisque 

 l'yssue avoit fait côgnoistre qu'il avoit usé de mensonge en tout ce qu'il 

 avoyt dict à mon préjudice, il a converty ses pensemens à me charger 

 de la plus horrible imposture, de la plus faulse, et de la plus desloyale 

 accusation qui ayt jamais esté imputée à pauvre gentilhomme, affin 

 d'entretenir tousjours vostre Majesté et toute l'Angleterre en l'oppynion 

 que, du commencement, il avoit publié pour faire croyre que je n'es- 

 toys venu en ce païs que pour quelque meschant effect. Et comme il 

 n'a que trop d'entendement pour sçavoyr controuver le mal et user des 

 fynes inventions pour déterrer son prochain , il a subtilement suscyté 

 sous main troys ou quatre personages de quelque authorité en nostre 

 Eglise de Londres, lesquels ont premyèrement fait courre le bruist 

 que je ne m'estoys achemyné avec monsieur le Conte 1 qu'en intention 

 de luy donner ung coup de pistolle ou de l'empoisonner; puis, comme 

 il a veu que ce bruit commençoyt desjà à prendre pied dans le cueur 

 de plusieurs , et mesmes desjà qu'il estoyt parvenu jusques aux oreilles 

 de ceulx qui approchent plus près de vostre Majesté, alors il a faict 

 escryre par les dessus dicts ses confédérés, ou pour le moins amys et 

 complices de ses confédérés, à monsieur le Conte, sans que luy mesmes 

 luy en ayt rien voulu escryre, de peur qu'on ne pensast qu'il en escri- 

 vist par passion. Monsieur le Conte a donq receu advertissemens de 

 troys ou quatre endroits en ung mesme jour, que Maisonfleur n'estoyt 

 icy que pour cest effect, mesmes il en a receu ung de France con- 

 forme aux aultres qui viennent de Londres, chose qui eust peu aucu- 

 nement estonner mon innocence, n'eust esté que mons 1 le Conte mesme 

 sçait assez les segrétes pratiques et intelligences , que le vidasme et l'am- 

 bassadeur ont ensemble et que manifestement il se peult voyr, que pour 

 rendre ceste calomnye plus vraysemblable , ils s'estoient accordés au- 

 paravant d'en fayre courre le bruit en France par leurs amys , affin que 



1 Montgoimnery. 



